Vergeet van Mars – begin nader tuis | Maroela Media
Vergeet van Mars – begin nader tuis
Te midde van groot planne om mense op Mars te vestig, met die Suid-Afrikaans gebore miljardêr Elon Musk wat selfs van 'n miljoen koloniste praat, meen ander dit sal meer sin maak om mense in reuse-sfere in wentelbane naby die aarde te laat woon.
Dié sfere, bekend as die O'Neill-silinder, sal só na aan die aarde wentel dat hy, soos die internasionale ruimtestasie, grootliks binne die beskermende band van die aarde se magneetveld sal wees. Hiermee sal een van die groot probleme van bestraling wat reisigers na Mars sal beleef, uitgeskakel word.
Voorts word die voorgestelde bewoners op Mars aan slegs 'n derde van die swaartekrag op aarde blootgestel, en Nasa meen daar bestaan geen inligting oor hoe dit die mens op die lang duur gaan affekteer nie.
Die kolonies op Mars asook dié wat om die aarde wentel sal vir dekades, indien nie eeue nie, van die aarde afhanklik wees. In hul poging om onafhanklik van die aarde te wees sal grondstowwe vir die wentelende sfere op die maan en asteroïede gemyn word.
Ruimteteleskoop gaan 100 dae lank bibber
10 950 VC-komeet met ystydperk geassosieer
Herman, dankie vir jou baie interessante artikels oor die wetenskap. Wat 'n welkome verandering van moord, doodslag en politiek
Interessante artikel. Net 'n klein punt oor geometrie. 'n Sfeer is nie 'n silinder nie. 'n Sfeer is 'n voorwerp waarvan alle punte op die oppervlak daarvan ewe ver is vanaf die enkele middelpunt daarvan. Dis 'n ronde bal, met ander woorde. (Tegnies is 'n sfeer en 'n bal twee verskillende dinge in geometrie, maar nie belangrik vir hier nie.) 'n Silinder is 'n voorwerp waar alle punte op die oppervlak daarvan ewe ver vanaf 'n sentrale reguit lyn is. Met ander woorde, 'n ronde pyp met plat punte. Die O'Neill-silinders se ontwerp in in der waarheid silinders wat aan… Lees meer »